ReWalk

ReWalk on ainus biooniline kõnniabimehhanism, mis kasutab motoriseeritud jalatugesid, et võimaldada halvatuil püsti seista, kõndida ja liikuda treppidel."A Human Exoskeleton". Washington Post, May 6, 2008."Paraplegic Support Suits". Trendhunter Magazine. Mehhanismi toiteallikas (laetavad akud) paikneb seljakotis ja juhtimine toimub lihtsa randmele kinnitatava puldiga, mis tuvastab ja võimendab kasutaja liigutusi, tasakaalu hoidmiseks kasutatakse karke. ReWalk on välja töötatud Iisraelis ja selle tõi turule Argo Medical Technologies. Seadme looja on insener Amit Goffer, kes on alates 1997. aastast halvatud. Ise ta oma leiutist kasutada ei saa, kuna tema käed ei võimalda kasutada juhtimispulti, mis on seadme käivitamiseks vajalik. Puldil on funktsioonid "tõuse", "kükita", "kõnni", "astu alla" ja "astu üles". Kehal paiknevate andurite aktiveerimiseks tuleb kummarduda ettepoole, misjärel hakkavad robotiseeritud jalad liikuma."Eksoskelett ReWalk tagastab halvatud inimestele kõndimisvõime". 3D news Eesti, 02.09.2008. Retrieved 28 May 2012. Vahend on läbinud kliinilised katsed MossRehabi taastusravikeskuses USA-s Philadelphia äärelinnas."Pa. Hospital 1st In US To Test Walking Device". Associated Press, June 30, 2009.

ReWalki eelised
Muud motoriseeritud eksoskeletid, näiteks USA sõjaväe poolt välja töötatud eksemplarid või Jaapani Tsukuba Ülikoolis loodud HAL-i kostüüm, on halvatud inimestele kasutud. HAL ja sarnased eksoskeletid on reeglina mõeldud lisajõu andmiseks inimestele, kelle jäsemed pole liikuvust kaotanud. Sõduritel aitavad need kanda suuri koormaid, eakatel aga lihtsustavad kõndimist.
ReWalki seadmel on potentsiaali patsientide seisundi parandamiseks nii vaimsest kui ka füüsilisest aspektist vaadatuna. Keha töötab vertikaalasendis teisiti. Erinevad lihasegrupid saavad koormuse, kopsud võivad aga täielikult avaneda. Ratastooli kasutajail on levinud probleemid urineerimis- ja seedeelundkonnaga, samuti südameveresoonkonnaga, levinud on osteoporoos ja lamatised. Samuti on suur luuhõrenemise oht."Halvatud saavad kõndida". Imeline Teadus, 22.08.2011. Retrieved 30 May 2012. Neid pikaajalise ratastooli kasutamise kõrvalmõjusid aitab vältida vertikaalne asend ja liikumine. Seeläbi vähenevad ka kulutused raviteenustele, kaob vajadus invatõstukite ja kallite motoriseeritud ratastoolide järele."Products. ReWalk - General Description". Retrieved 28 May 2012. Psühholoogiliselt tagab võime oma jalgadel seista ja liikuda suurema iseseisvuse ning palju vahetuma, silmast-silma suhtlemise.

Versioonid
ReWalk on saadaval kahes versioonis – ReWalk-I ja ReWalk-P. 
ReWalk-I on mõeldud kasutamiseks meditsiinialastes institutsioonides uuringuteks või teraapiaks. See on ette nähtud kasutamiseks füsioterapeudi järelevalve all. ReWalk-I on saadaval kahes mõõdus: 1,60–1,75 m pikkustele kasutajatele ja kuni 1,90 m pikkustele kasutajatele. Kasutaja maksimaalne kaal võib olla 100 kg. ReWalk-I on saadaval Euroopa ja Ameerika haiglates.
ReWalk-P on personaalne seade igapäevaseks kasutamiseks patsiendi kodus või avalikus ruumis. Kasutaja peab eelnevalt olema läbinud treeninguprogrammi. ReWalk-P ei ole mõeldud sportimiseks ega agressiivsete liigutuste sooritamiseks. Seade tuli müüki 2012. aastal."Products. ReWalk™ - General Description". Retrieved 28 May 2012. ReWalk sai USA haiglates kasutamise loa 2011. aastal,"'Rewalk' bionic legs get FDA approval". News.com.au, 17 January 2011. Retrieved 13 May 2012. kuid FDA polnud luba koduseks ja avalikuks kasutamiseks siis veel andnud."ReWalk Robotic Exoskeletons Let Paraplegics Walk Again". Technabob.com, 3 May 2012. Retrieved 13 May 2012. ReWalki seadme maksumuseks hinnatakse ligikaudu 85 000 dollarit.

Esimene eksoskeletti kasutav maratoonar
8. mail 2012 kasutas halvatud briti naine Claire Lomas ReWalk seadet, et saada esimeseks inimeseks, kes on läbinud maratoni, kasutades bioonilist turvist. Lomas, kes pärast ratsutamise õnnetust on vööst allapoole halvatud, lõpetas Londoni Maratoni oma ReWalki seadme abil 16 päevaga."Paralysed Claire Lomas finishes London Marathon 16 days after it began". The Guardian, 8 May 2012. Retrieved 13 May 2012.

Popkultuuris
ReWalki kasutas seriaalikangelane Artie Abrams Ameerika telesarjas "Glee", teise hooaja osas "A Very Glee Christmas" (Väga lõbusaid jõule)."Screen grabs: ReWalk helps Glee's Artie Abrams put his best foot forward". Engadget.Newsweek.

 Viited 

 Välislingid 

 Koduleht
 US website
 Video: ReWalk exoskeleton helps paraplegics walk (Engadget)
 ReWalk Exoskeleton on Medgadget
 ReWalk article on Geekologie
 Wheelchair Network - RoboCop Becomes Reality

Kategooria:Rehabilitatsioon